Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 798

10. Hazánk helye és kapcsolatai a Kárpát-medencében és Európában Magyarország földrajzi helyzete, tájai, a medence-jelleg érvényesülése. A központi fekvés és a tranzithelyzet előnyei és hátrányai. Hazánk népességföldrajzi folyamatai és azok következményei. A népesség nemzetiségi összetételének változásai és következményei a Kárpát-medencében. A társadalmi-gazdasági átalakulás folyamata és következményei a Kárpát-medencében. Magyarország társadalmi-gazdasági fejlődésének történelmi háttere, a térszerkezet változásának tendenciái. Magyarország gazdaságának jellemző vonásai. Területi és szerkezeti átrendeződése, annak okai és társadalmi-gazdasági következményei. A gazdaság fő ágai, ágazatai. Hazánk idegenforgalmi vonzereje, az idegenforgalom fejlesztésének lehetőségei. A nemzetközi gazdasági kapcsolataink elvei. A hazai tájak és régiók eltérő természetföldrajzi és társadalmi-gazdasági képének bemutatása. A hazai regionális fejlettségi különbségek okai és következményei. A regionális együttműködés szükségessége és nehézségei a Kárpát-medencében konkrét példák bemutatásával. A környezetgazdálkodás hazai elveinek bemutatása példák alapján. Magyarország legfőbb természeti, kulturális és környezeti értékei, gazdasági és tudományos eredményei. 2001/70. szám AZ ÉNEK-ZENE ÉRETTSÉGI VIZSGA ÁLTALÁNOS KÖVETELMÉNYEI A vizsga formája Középszinten: gyakorlat és szóbeli és írásbeli Emelt szinten: gyakorlat és szóbeli és írásbeli Az ének-zene érettségi vizsga célja A középszintű vizsga célja annak megállapítása, hogy a vizsgázó — képes-e jól artikuláltan, tisztán intonálva, zeneileg formáltan énekelni; — tudja-e kottaolvasási ismereteit alkalmazni a lapról olvasáskor; — képes-e a tanult zeneművek hallás utáni felismerésére, a zeneszerzők, a műfajok meghatározására; — ismeri-e a zenetörténeti korok általános jellemzőit; — képes-e a társművészeti — irodalmi, képzőművészeti, építészeti, színházművészeti — kapcsolódások felvázolására; — tud-e stílusjegyek alapján zenetörténeti korszakokat meghatározni; — képes-e dallamírásra a tanult hangnemekben (3# —3b). Az emelt szintű vizsga célja annak megállapítása, hogy a vizsgázó — képes-e az esztétikai és előadói szempontoknak megfelelő éneklésre; helyes légzéstechnikára és artikulációra, biztos intonációra, frazeálásra, formálásra; — tudja-e alkalmazni zenei ismereteit a lapról olvasáskor; — tud-e tájékozódni a zeneirodalom kiemelkedő alkotásai között; — képes-e zeneművek meghallgatása alapján a stílusok, zeneszerzők, művek, műfajok felismerésére, meghatározására; — összefüggéseket, kapcsolódásokat fel tud-e tárni a különféle művészeti ágak között, képes-e e társművészeti kapcsolatok kifejtésére; — a műelemzésekben tudja-e tanult ismereteit alkalmazni; — képes-e a zenei hallás és íráskészségek megfelelő szintű alkalmazására; — képes-e hangközök, hangzatok lejegyzésére, éneklésére és hallás utáni megnevezésére; — képes-e diktálás alapján egy- és kétszólamú dallamok lejegyzésére. Tartalmi követelmények Középszint Kompetenciák / Témakörök Követelmények

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes